Ericu950/Stoicheia-meter-silver huggingface dataset:
τήν τε γὰρ Ἀσίαν διωμολόγηται καὶ παρ ἡμῶν καὶ παρὰ Λακεδαιμονίων βασιλέως εἶναι , τάς τε πόλεις τὰς Ἑλληνίδας οὕτω κυρίως παρείληφεν , ὥστε τὰς μὲν αὐτῶν κατασκάπτειν , ἐν δὲ ταῖς ἀκροπόλεις ἐντειχίζειν .
καὶ ταῦτα πάντα γέγονε διὰ τὴν ἡμετέραν ἄνοιαν , ἀλλ οὐ διὰ τὴν ἐκείνου δύναμιν .
καίτοι τινὲς θαυμάζουσι τὸ μέγεθος τῶν βασιλέως πραγμάτων , καί φασιν αὐτὸν εἶναι δυσπολέμητον , διεξιόντες ὡς πολλὰς τὰς μεταβολὰς τοῖς Ἕλλησι πεποίηκεν .
ἐγὼ δ ἡγοῦμαι μὲν τοὺς ταῦτα λέγοντας οὐκ ἀποτρέπειν ἀλλ ἐπισπεύδειν τὴν στρατείαν ·
εἰ γὰρ ἡμῶν ὁμονοησάντων αὐτὸς ἐν ταραχαῖς ὢν χαλεπὸς ἔσται προσπολεμεῖν , ἦ που σφόδρα χρὴ δεδιέναι τὸν καιρὸν ἐκεῖνον , ὅταν τὰ μὲν τῶν βαρβάρων καταστῇ καὶ διὰ μιᾶς γένηται γνώμης , ἡμεῖς δὲ πρὸς ἀλλήλους ὥσπερ νῦν πολεμικῶς ἔχωμεν 0 .
οὐ μὴν οὐ δ εἰ συναγορεύουσι τοῖς ὑπ ἐμοῦ λεγομένοις , οὐ δ ὣς ὀρθῶς περὶ τῆς ἐκείνου δυνάμεως γιγνώσκουσιν 0 .
εἰ μὲν γὰρ ἀπέφαινον αὐτὸν ἅμα τοῖν πολέοιν ἀμφοτέροιν πρότερόν ποτε περιγεγενημένον , εἰκότως ἂν ἡμᾶς καὶ νῦν ἐκφοβεῖν ἐπεχείρουν ·
εἰ δὲ τοῦτο μὲν μὴ γέγονεν , ἀντιπάλων δ ὄντων ἡμῶν καὶ Λακεδαιμονίων προσθέμενος τοῖς ἑτέροις ἐπικυδέστερα τὰ πράγματα θάτερ ἐποίησεν , οὐδέν ἐστι τοῦτο σημεῖον τῆς ἐκείνου ῥώμης .
ἐν γὰρ τοῖς τοιούτοις καιροῖς πολλάκις μικραὶ δυνάμεις μεγάλας τὰς ῥοπὰς ἐποίησαν , ἐπεὶ καὶ περὶ Χίων ἔχοιμ ἂν τοῦτον τὸν λόγον εἰπεῖν , ὡς ὁποτέροις ἐκεῖνοι προσθέσθαι βουληθεῖεν , οὗτοι κατὰ θάλατταν κρείττους ἦσαν .
ἀλλὰ γὰρ οὐκ ἐκ τούτων δίκαιόν ἐστι σκοπεῖν τὴν βασιλέως δύναμιν , ἐξ ὧν μεθ ἑκατέρων γέγονεν , ἀλλ ἐξ ὧν αὐτὸς ὑπὲρ αὑτοῦ πεπολέμηκεν .
καὶ πρῶτον μὲν ἀποστάσης Αἰγύπτου τί διαπέπρακται πρὸς τοὺς ἔχοντας αὐτήν ;
οὐκ ἐκεῖνος μὲν ἐπὶ τὸν πόλεμον τοῦτον κατέπεμψε τοὺς εὐδοκιμωτάτους Περσῶν , Ἀβροκόμαν καὶ Τιθραύστην καὶ Φαρνάβαζον , οὗτοι δὲ τρί ἔτη μείναντες , καὶ πλείω κακὰ παθόντες ἢ ποιήσαντες , τελευτῶντες οὕτως αἰσχρῶς ἀπηλλάγησαν , ὥστε τοὺς ἀφεστῶτας μηκέτι τὴν ἐλευθερίαν ἀγαπᾶν , ἀλλ ἤδη καὶ τῶν ὁμόρων ζητεῖν ἐπάρχειν ;
μετὰ δὲ ταῦτ ἐπ Εὐαγόραν στρατεύσας , ὃς ἄρχει μὲν μιᾶς πόλεως , ἐν δὲ ταῖς συνθήκαις ἔκδοτός ἐστιν , οἰκῶν δὲ νῆσον κατὰ μὲν θάλατταν προδεδυστύχηκεν , ὑπὲρ δὲ τῆς χώρας τρισχιλίους ἔχει μόνον πελταστάς , ἀλλ ὅμως οὕτω ταπεινῆς δυνάμεως οὐ δύναται περιγενέσθαι βασιλεὺς πολεμῶν , ἀλλ ἤδη μὲν ἓξ ἔτη διατέτριφεν , εἰ δὲ δεῖ τὰ μέλλοντα τοῖς γεγενημένοις τεκμαίρεσθαι , πολὺ πλείων ἐλπίς ἐστιν ἕτερον ἀποστῆναι πρὶν ἐκεῖνον ἐκπολιορκηθῆναι ·
τοιαῦται βραδυτῆτες ἐν ταῖς πράξεσι ταῖς βασιλέως ἔνεισιν .
ἐν τῷ πολέμῳ τῷ περὶ Ῥόδον ἔχων μὲν τοὺς Λακεδαιμονίων συμμάχους εὔνους διὰ τὴν χαλεπότητα τῶν πολιτειῶν , χρώμενος δὲ ταῖς ὑπηρεσίαις ταῖς παρ ἡμῶν , στρατηγοῦντος δ αὐτῷ Κόνωνος , ὃς ἦν ἐπιμελέστατος μὲν τῶν στρατηγῶν , πιστότατος δὲ τοῖς Ἕλλησιν , ἐμπειρότατος δὲ τῶν πρὸς τὸν πόλεμον κινδύνων , τοιοῦτον λαβὼν συναγωνιστὴν τρία μὲν ἔτη περιεῖδε τὸ ναυτικὸν τὸ προκινδυνεῦον ὑπὲρ τῆς Ἀσίας ὑπὸ τριήρων ἑκατὸν μόνων πολιορκούμενον , πεντεκαίδεκα δὲ μηνῶν τοὺς στρατιώτας τὸν μισθὸν ἀπεστέρησεν , ὥστε τὸ μὲν ἐπ ἐκείνῳ πολλάκις ἂν διελύθησαν , διὰ δὲ τὸν ἐφεστῶτα καὶ τὴν συμμαχίαν τὴν περὶ Κόρινθον συστᾶσαν μόλις ναυμαχοῦντες ἐνίκησαν .
καὶ ταῦτ ἐστὶ τὰ βασιλικώτατα καὶ σεμνότατα τῶν ἐκείνῳ πεπραγμένων , καὶ περὶ ὧν οὐδέποτε παύονται λέγοντες οἱ βουλόμενοι τὰ τῶν βαρβάρων μεγάλα ποιεῖν .
ὥστ οὐδεὶς ἂν ἔχοι τοῦτ εἰπεῖν , ὡς οὐ δικαίως χρῶμαι τοῖς παραδείγμασιν , οὐ δ ὡς ἐπὶ μικροῖς διατρίβω τὰς μεγίστας τῶν πράξεων παραλείπων ·
φεύγων γὰρ ταύτην τὴν αἰτίαν τὰ κάλλιστα τῶν ἔργων διῆλθον , οὐκ ἀμνημονῶν οὐ δ ἐκείνων , ὅτι Δερκυλίδας μὲν χιλίους ἔχων ὁπλίτας τῆς Αἰολίδος ἐπῆρχε , Δράκων δὲ Ἀταρνέα καταλαβὼν καὶ τρισχιλίους πελταστὰς συλλέξας τὸ Μύσιον πεδίον ἀνάστατον ἐποίησε , Θίβρων δὲ ὀλίγῳ πλείους τούτων διαβιβάσας τὴν Λυδίαν ἅπασαν ἐπόρθησεν , Ἀγησίλαος δὲ τῷ Κυρείῳ στρατεύματι χρώμενος μικροῦ δεῖν τῆς ἐντὸς Ἅλυος χώρας ἐκράτησεν .
καὶ μὴν οὐ δὲ τὴν στρατιὰν τὴν μετὰ τοῦ βασιλέως περιπολοῦσαν , οὐ δὲ τὴν Περσῶν ἀνδρίαν ἄξιον φοβηθῆναι 0 1 ·
καὶ γὰρ ἐκεῖνοι φανερῶς ἐπεδείχθησαν ὑπὸ τῶν Κύρῳ συναναβάντων οὐδὲν βελτίους ὄντες τῶν ἐπὶ θαλάττῃ .
τὰς μὲν γὰρ ἄλλας μάχας ὅσας ἡττήθησαν ἐῶ , καὶ τίθημι στασιάζειν αὐτοὺς καὶ μὴ βούλεσθαι προθύμως πρὸς τὸν ἀδελφὸν τὸν βασιλέως διακινδυνεύειν .
ἀλλ ἐπειδὴ Κύρου τελευτήσαντος συνῆλθον ἅπαντες οἱ τὴν Ἀσίαν κατοικοῦντες , ἐν τούτοις τοῖς καιροῖς οὕτως αἰσχρῶς ἐπολέμησαν , ὥστε μηδένα λόγον ὑπολιπεῖν τοῖς εἰθισμένοις τὴν Περσῶν ἀνδρίαν ἐπαινεῖν .
λαβόντες γὰρ ἑξακισχιλίους τῶν Ἑλλήνων οὐκ ἀριστίνδην ἐπειλεγμένους , ἀλλ οἳ διὰ φαυλότητα ἐν ταῖς αὑτῶν οὐχ οἷοί τ ἦσαν ζῆν , ἀπείρους μὲν τῆς χώρας ὄντας , ἐρήμους δὲ συμμάχων γεγενημένους , προδεδομένους δ ὑπὸ τῶν συναναβάντων , ἀπεστερημένους δὲ τοῦ στρατηγοῦ μεθ οὗ συνηκολούθησαν , τοσοῦτον αὐτῶν ἥττους ἦσαν , ὥσθ ὁ βασιλεὺς ἀπορήσας τοῖς παροῦσι πράγμασι καὶ καταφρονήσας τῆς περὶ αὑτὸν δυνάμεως τοὺς ἄρχοντας τοὺς τῶν ἐπικούρων ὑποσπόνδους συλλαβεῖν ἐτόλμησεν , ὡς εἰ τοῦτο παρανομήσειε συνταράξων τὸ στρατόπεδον , καὶ μᾶλλον εἵλετο περὶ τοὺς θεοὺς ἐξαμαρτεῖν ἢ πρὸς ἐκείνους ἐκ τοῦ φανεροῦ διαγωνίσασθαι .
διαμαρτὼν δὲ τῆς ἐπιβουλῆς , καὶ τῶν στρατιωτῶν συμμεινάντων καὶ καλῶς ἐνεγκόντων τὴν συμφοράν , ἀπιοῦσιν αὐτοῖς Τισσαφέρνην καὶ τοὺς ἱππέας συνέπεμψεν , ὑφ ὧν ἐκεῖνοι παρὰ πᾶσαν ἐπιβουλευόμενοι τὴν ὁδὸν ὁμοίως διεπορεύθησαν ὡσπερανεὶ προπεμπόμενοι , μάλιστα μὲν φοβούμενοι τὴν ἀοίκητον τῆς χώρας , μέγιστον δὲ τῶν ἀγαθῶν νομίζοντες εἰ τῶν πολεμίων ὡς πλείστοις ἐντύχοιεν .
κεφάλαιον δὲ τῶν εἰρημένων 0 ·
ἐκεῖνοι γὰρ οὐκ ἐπὶ λείαν ἐλθόντες οὐ δὲ κώμην καταλαβόντες , ἀλλ ἐπ αὐτὸν τὸν βασιλέα στρατεύσαντες , ἀσφαλέστερον κατέβησαν τῶν περὶ φιλίας ὡς αὐτὸν πρεσβευόντων .
ὥστε μοι δοκοῦσιν ἐν ἅπασι τοῖς τόποις σαφῶς ἐπιδεδεῖχθαι τὴν αὑτῶν μαλακίαν ·
καὶ γὰρ ἐν τῇ παραλίᾳ τῆς Ἀσίας πολλὰς μάχας ἥττηνται , καὶ διαβάντες εἰς τὴν Εὐρώπην δίκην ἔδοσαν  οἱ μὲν γὰρ αὐτῶν κακῶς ἀπώλοντο , οἱ δ αἰσχρῶς ἐσώθησαν  , καὶ τελευτῶντες ὑπ αὐτοῖς τοῖς βασιλείοις καταγέλαστοι γεγόνασιν .
καὶ τούτων οὐδὲν ἀλόγως γέγονεν , ἀλλὰ πάντ εἰκότως ἀποβέβηκεν ·
οὐ γὰρ οἷόν τε τοὺς οὕτω τρεφομένους καὶ πολιτευομένους οὔ τε τῆς ἄλλης ἀρετῆς μετέχειν οὔ τ ἐν ταῖς μάχαις τρόπαιον ἱστάναι τῶν πολεμίων 0 .
πῶς γὰρ ἐν τοῖς ἐκείνων ἐπιτηδεύμασιν ἐγγενέσθαι δύναιτ ἂν ἢ στρατηγὸς δεινὸς ἢ στρατιώτης ἀγαθός , ὧν τὸ μὲν πλεῖστόν ἐστιν ὄχλος ἄτακτος καὶ κινδύνων ἄπειρος , πρὸς μὲν τὸν πόλεμον ἐκλελυμένος , πρὸς δὲ τὴν δουλείαν ἄμεινον τῶν παρ ἡμῖν οἰκετῶν πεπαιδευμένος , οἱ δ ἐν ταῖς μεγίσταις δόξαις ὄντες αὐτῶν ὁμαλῶς μὲν οὐ δὲ κοινῶς οὐ δὲ πολιτικῶς οὐδεπώποτ ἐβίωσαν , ἅπαντα δὲ τὸν χρόνον διάγουσιν εἰς μὲν τοὺς ὑβρίζοντες τοῖς δὲ δουλεύοντες , ὡς ἂν ἄνθρωποι μάλιστα τὰς φύσεις διαφθαρεῖεν , καὶ τὰ μὲν σώματα διὰ τοὺς πλούτους τρυφῶντες , τὰς δὲ ψυχὰς διὰ τὰς μοναρχίας ταπεινὰς καὶ περιδεεῖς ἔχοντες , ἐξεταζόμενοι πρὸς αὐτοῖς τοῖς βασιλείοις καὶ προκαλινδούμενοι καὶ πάντα τρόπον μικρὸν φρονεῖν μελετῶντες , θνητὸν μὲν ἄνδρα προσκυνοῦντες καὶ δαίμονα προσαγορεύοντες , τῶν δὲ θεῶν μᾶλλον ἢ τῶν ἀνθρώπων ὀλιγωροῦντες 0 .
τοιγαροῦν οἱ καταβαίνοντες αὐτῶν ἐπὶ θάλατταν , οὓς καλοῦσι σατράπας , οὐ καταισχύνουσι τὴν ἐκεῖ παίδευσιν , ἀλλ ἐν τοῖς ἤθεσι τοῖς αὐτοῖς διαμένουσι , πρὸς μὲν τοὺς φίλους ἀπίστως πρὸς δὲ τοὺς ἐχθροὺς ἀνάνδρως ἔχοντες , καὶ τὰ μὲν ταπεινῶς τὰ δ ὑπερηφάνως ζῶντες , τῶν μὲν συμμάχων καταφρονοῦντες τοὺς δὲ πολεμίους θεραπεύοντες .
τὴν μέν γε μετ Ἀγησιλάου στρατιὰν ὀκτὼ μῆνας ταῖς αὑτῶν δαπάναις διέθρεψαν , τοὺς δ ὑπὲρ αὑτῶν κινδυνεύοντας ἑτέρου τοσούτου χρόνου τὸν μισθὸν ἀπεστέρησαν ·
καὶ τοῖς μὲν Κισθήνην καταλαβοῦσιν ἑκατὸν τάλαντα διένειμαν , τοὺς δὲ μεθ αὑτῶν εἰς Κύπρον στρατευσαμένους μᾶλλον ἢ τοὺς αἰχμαλώτους ὕβριζον 0 .
ὡς δ ἁπλῶς εἰπεῖν καὶ μὴ καθ ἓν ἕκαστον ἀλλ ὡς ἐπὶ τὸ πολύ , τίς ἢ τῶν πολεμησάντων αὐτοῖς οὐκ εὐδαιμονήσας ἀπῆλθεν , ἢ τῶν ὑπ ἐκείνοις γενομένων οὐκ αἰκισθεὶς τὸν βίον ἐτελεύτησεν ;
οὐ Κόνωνα μέν , ὃς ὑπὲρ τῆς Ἀσίας στρατηγήσας τὴν ἀρχὴν τὴν Λακεδαιμονίων κατέλυσεν , ἐπὶ θανάτῳ συλλαβεῖν ἐτόλμησαν , Θεμιστοκλέα δ , ὃς ὑπὲρ τῆς Ἑλλάδος αὐτοὺς κατεναυμάχησε , τῶν μεγίστων δωρεῶν ἠξίωσαν ;
καίτοι πῶς χρὴ τὴν τούτων φιλίαν ἀγαπᾶν , οἳ τοὺς μὲν εὐεργέτας τιμωροῦνται , τοὺς δὲ κακῶς ποιοῦντας οὕτως ἐπιφανῶς κολακεύουσιν ;
περὶ τίνας δ ἡμῶν οὐκ ἐξημαρτήκασιν ;
ποῖον δὲ χρόνον διαλελοίπασιν ἐπιβουλεύοντες τοῖς Ἕλλησιν ;
τί δ οὐκ ἐχθρὸν αὐτοῖς ἐστι τῶν παρ ἡμῖν , οἳ καὶ τὰ τῶν θεῶν ἕδη καὶ τοὺς νεὼς συλᾶν ἐν τῷ προτέρῳ πολέμῳ καὶ κατακάειν ἐτόλμησαν ;
διὸ καὶ τοὺς Ἴωνας ἄξιον ἐπαινεῖν , ὅτι τῶν ἐμπρησθέντων ἱερῶν ἐπηράσαντο εἴ τινες κινήσειαν ἢ πάλιν εἰς τ ἀρχαῖα καταστῆσαι βουληθεῖεν , οὐκ ἀποροῦντες πόθεν ἐπισκευάσωσιν , ἀλλ ἵν ὑπόμνημα τοῖς ἐπιγιγνομένοις ᾖ τῆς τῶν βαρβάρων ἀσεβείας , καὶ μηδεὶς πιστεύῃ τοῖς τοιαῦτα εἰς τὰ τῶν θεῶν ἐξαμαρτεῖν τολμῶσιν , ἀλλὰ καὶ φυλάττωνται καὶ δεδίωσιν , ὁρῶντες αὐτοὺς οὐ μόνον τοῖς σώμασιν ἡμῶν ἀλλὰ καὶ τοῖς ἀναθήμασι πολεμήσαντας 0 .
ἔχω δὲ καὶ περὶ τῶν πολιτῶν τῶν ἡμετέρων τοιαῦτα διελθεῖν .
καὶ γὰρ οὗτοι πρὸς μὲν τοὺς ἄλλους , ὅσοις πεπολεμήκασιν , ἅμα διαλλάττονται καὶ τῆς ἔχθρας τῆς γεγενημένης ἐπιλανθάνονται , τοῖς δ ἠπειρώταις οὐ δ ὅταν εὖ πάσχωσι χάριν ἴσασιν ·
οὕτως ἀείμνηστον τὴν ὀργὴν πρὸς αὐτοὺς ἔχουσιν .
καὶ πολλῶν μὲν οἱ πατέρες ἡμῶν μηδισμοῦ θάνατον κατέγνωσαν , ἐν δὲ τοῖς συλλόγοις ἔτι καὶ νῦν ἀρὰς ποιοῦνται , πρὶν ἄλλο τι χρηματίζειν , εἴ τις ἐπικηρυκεύεται Πέρσαις τῶν πολιτῶν ·
Εὐμολπίδαι δὲ καὶ Κήρυκες ἐν τῇ τελετῇ τῶν μυστηρίων διὰ τὸ τούτων μῖσος καὶ τοῖς ἄλλοις βαρβάροις εἴργεσθαι τῶν ἱερῶν , ὥσπερ τοῖς ἀνδροφόνοις , προαγορεύουσιν 0 .
οὕτω δὲ φύσει πολεμικῶς πρὸς αὐτοὺς ἔχομεν , ὥστε καὶ τῶν μύθων ἥδιστα συνδιατρίβομεν τοῖς Τρωικοῖς καὶ Περσικοῖς , δι ὧν ἔστι πυνθάνεσθαι τὰς ἐκείνων συμφοράς .
εὕροι δ ἄν τις ἐκ μὲν τοῦ πολέμου τοῦ πρὸς τοὺς βαρβάρους ὕμνους πεποιημένους , ἐκ δὲ τοῦ πρὸς τοὺς Ἕλληνας θρήνους ἡμῖν γεγενημένους , καὶ τοὺς μὲν ἐν ταῖς ἑορταῖς ᾀδομένους , τῶν δ ἐπὶ ταῖς συμφοραῖς ἡμᾶς μεμνημένους .
οἶμαι δὲ καὶ τὴν Ὁμήρου ποίησιν μείζω λαβεῖν δόξαν , ὅτι καλῶς τοὺς πολεμήσαντας τοῖς βαρβάροις ἐνεκωμίασε , καὶ διὰ τοῦτο βουληθῆναι τοὺς προγόνους ἡμῶν ἔντιμον αὐτοῦ ποιῆσαι τὴν τέχνην ἔν τε τοῖς τῆς μουσικῆς ἄθλοις καὶ τῇ παιδεύσει τῶν νεωτέρων , ἳνα πολλάκις ἀκούοντες τῶν ἐπῶν ἐκμανθάνωμεν τὴν ἔχθραν τὴν ὑπάρχουσαν πρὸς αὐτούς , καὶ ζηλοῦντες τὰς ἀρετὰς τῶν στρατευσαμένων τῶν αὐτῶν ἔργων ἐκείνοις ἐπιθυμῶμεν .
ὥστε μοι δοκεῖ πολλὰ λίαν εἶναι τὰ παρακελευόμενα πολεμεῖν αὐτοῖς , μάλιστα δ ὁ παρὼν καιρός , ὃν οὐκ ἀφετέον ·
καὶ γὰρ αἰσχρὸν παρόντι μὲν μὴ χρῆσθαι , παρελθόντος δ αὐτοῦ μεμνῆσθαι 0 .
τί γὰρ ἂν καὶ βουληθεῖμεν ἡμῖν προσγενέσθαι , μέλλοντες βασιλεῖ πολεμεῖν , ἔξω τῶν νῦν ὑπαρχόντων ;
οὐκ Αἴγυπτος μὲν αὐτοῦ καὶ Κύπρος ἀφέστηκε , Φοινίκη δὲ καὶ Συρία διὰ τὸν πόλεμον ἀνάστατοι γεγόνασι , Τύρος δ , ἐφ ᾗ μέγ ἐφρόνησεν , ὑπὸ τῶν ἐχθρῶν τῶν ἐκείνου κατείληπται ;
τῶν δ ἐν Κιλικίᾳ πόλεων τὰς μὲν πλείστας οἱ μεθ ἡμῶν ὄντες ἔχουσι , τὰς δ οὐ χαλεπόν ἐστι κτήσασθαι .
λυκίας δ οὐδεὶς πώποτε Περσῶν ἐκράτησεν .
ἑκατόμνως δ ὁ Καρίας ἐπίσταθμος τῇ μὲν ἀληθείᾳ πολὺν ἤδη χρόνον ἀφέστηκεν , ὁμολογήσει δ ὅταν ἡμεῖς βουληθῶμεν .
ἀπὸ δὲ Κνίδου μέχρι Σινώπης Ἕλληνες τὴν Ἀσίαν παροικοῦσιν , οὓς οὐ δεῖ πείθειν ἀλλὰ μὴ κωλύειν πολεμεῖν .
καίτοι τοιούτων ὁρμητηρίων ὑπαρξάντων , καὶ τοσούτου πολέμου τὴν Ἀσίαν περιστάντος , τί δεῖ τὰ συμβησόμενα λίαν ἀκριβῶς ἐξετάζειν ;
ὅπου γὰρ μικρῶν μερῶν ἥττους εἰσίν , οὐκ ἄδηλον ὡς ἂν διατεθεῖεν , εἰ πᾶσιν ἡμῖν πολεμεῖν ἀναγκασθεῖεν 0 .
ἔχει δ οὕτως .
ἐὰν μὲν ὁ βάρβαρος ἐρρωμενεστέρως κατάσχῃ τὰς πόλεις τὰς ἐπὶ θαλάττῃ , φρουρὰς μείζους ἐν αὐταῖς ἢ νῦν ἐγκαταστήσας , τάχ ἂν καὶ τῶν νήσων αἱ περὶ τὴν ἤπειρον , οἷον Ῥόδος καὶ Σάμος καὶ Χίος , ἐπὶ τὰς ἐκείνου τύχας ἀποκλίναιεν 0 ·
ἢν δ ἡμεῖς αὐτὰς πρότεροι καταλάβωμεν , εἰκὸς τοὺς τὴν Λυδίαν καὶ Φρυγίαν καὶ τὴν ἄλλην τὴν ὑπερκειμένην χώραν οἰκοῦντας ἐπὶ τοῖς ἐντεῦθεν ὁρμωμένοις εἶναι 0 .
διὸ δεῖ σπεύδειν καὶ μηδεμίαν ποιεῖσθαι διατριβήν , ἵνα μὴ πάθωμεν ὅπερ οἱ πατέρες ἡμῶν 0 .
ἐκεῖνοι γὰρ ὑστερίσαντες τῶν βαρβάρων καὶ προέμενοί τινας τῶν συμμάχων ἠναγκάσθησαν ὀλίγοι πρὸς πολλοὺς κινδυνεύειν , ἐξὸν αὐτοῖς προτέροις διαβᾶσιν εἰς τὴν ἤπειρον μετὰ πάσης τῆς τῶν Ἑλλήνων δυνάμεως ἐν μέρει τῶν ἐθνῶν ἕκαστον χειροῦσθαι .
δέδεικται γὰρ , ὅταν τις πολεμῇ πρὸς ἀνθρώπους ἐκ πολλῶν τόπων συλλεγομένους , ὅτι δεῖ μὴ περιμένειν ἕως ἂν ἐπιστῶσιν , ἀλλ ἔτι διεσπαρμένοις αὐτοῖς ἐπιχειρεῖν .
ἐκεῖνοι μὲν οὖν προεξαμαρτόντες ἅπαντα ταῦτ ἐπηνωρθώσαντο , καταστάντες εἰς τοὺς μεγίστους ἀγῶνας ·
ἡμεῖς δ ἂν σωφρονῶμεν , ἐξ ἀρχῆς φυλαξόμεθα , καὶ πειρασόμεθα φθῆναι περὶ τὴν Λυδίαν καὶ τὴν Ἰωνίαν στρατόπεδον ἐγκαταστήσαντες , εἰδότες ὅτι καὶ βασιλεὺς οὐχ ἑκόντων ἄρχει τῶν ἠπειρωτῶν , ἀλλὰ μείζω δύναμιν περὶ αὑτὸν ἑκάστων αὐτῶν ποιησάμενος ·
ἧς ἡμεῖς ὅταν κρείττω διαβιβάσωμεν , ὃ βουληθέντες ῥᾳδίως ἂν ποιήσαιμεν , ἀσφαλῶς ἅπασαν τὴν Ἀσίαν καρπωσόμεθα .
πολὺ δὲ κάλλιον ἐκείνῳ περὶ τῆς βασιλείας πολεμεῖν , ἢ πρὸς ἡμᾶς αὐτοὺς περὶ τῆς ἡγεμονίας ἀμφισβητεῖν 0 1 .
ἄξιον δ ἐπὶ τῆς νῦν ἡλικίας ποιήσασθαι τὴν στρατείαν , ἵν οἱ τῶν συμφορῶν κοινωνήσαντες , οὗτοι καὶ τῶν ἀγαθῶν ἀπολαύσωσι καὶ μὴ πάντα τὸν χρόνον δυστυχοῦντες διαγάγωσιν 0 .
ἱκανὸς γὰρ ὁ παρεληλυθώς , ἐν ᾧ τί τῶν δεινῶν οὐ γέγονεν 0 ;
πολλῶν γὰρ κακῶν τῇ φύσει τῇ τῶν ἀνθρώπων ὑπαρχόντων αὐτοὶ πλείω τῶν ἀναγκαίων προσεξευρήκαμεν , πολέμους καὶ στάσεις ἡμῖν αὐτοῖς ἐμποιήσαντες , ὥστε τοὺς μὲν ἐν ταῖς αὑτῶν ἀνόμως ἀπόλλυσθαι , τοὺς δ ἐπὶ ξένης μετὰ παίδων καὶ γυναικῶν ἀλᾶσθαι , πολλοὺς δὲ δι ἔνδειαν τῶν καθ ἡμέραν ἐπικουρεῖν ἀναγκαζομένους ὑπὲρ τῶν ἐχθρῶν τοῖς φίλοις μαχομένους ἀποθνήσκειν .
ὑπὲρ ὧν οὐδεὶς πώποτ ἠγανάκτησεν , ἀλλ ἐπὶ μὲν ταῖς συμφοραῖς ταῖς ὑπὸ τῶν ποιητῶν συγκειμέναις δακρύειν ἀξιοῦσιν , ἀληθινὰ δὲ πάθη πολλὰ καὶ δεινὰ γιγνόμενα διὰ τὸν πόλεμον ἐφορῶντες τοσούτου δέουσιν ἐλεεῖν , ὥστε καὶ μᾶλλον χαίρουσιν ἐπὶ τοῖς ἀλλήλων κακοῖς ἢ τοῖς αὑτῶν ἰδίοις ἀγαθοῖς 0 .
ἴσως δ ἂν καὶ τῆς ἐμῆς εὐηθείας πολλοὶ καταγελάσειαν , εἰ δυστυχίας ἀνδρῶν ὀδυροίμην ἐν τοῖς τοιούτοις καιροῖς , ἐν οἷς Ἰταλία μὲν ἀνάστατος γέγονε , Σικελία δὲ καταδεδούλωται , τοσαῦται δὲ πόλεις τοῖς βαρβάροις ἐκδέδονται , τὰ δὲ λοιπὰ μέρη τῶν Ἑλλήνων ἐν τοῖς μεγίστοις κινδύνοις ἐστίν .
θαυμάζω δὲ τῶν δυναστευόντων ἐν ταῖς πόλεσιν , εἰ προσήκειν αὑτοῖς ἡγοῦνται μέγα φρονεῖν , μηδὲν πώποθ ὑπὲρ τηλικούτων πραγμάτων μή τ εἰπεῖν μή τ ἐνθυμηθῆναι δυνηθέντες .
ἐχρῆν γὰρ αὐτούς , εἴπερ ἦσαν ἄξιοι τῆς παρούσης δόξης , ἁπάντων ἀφεμένους τῶν ἄλλων περὶ τοῦ πολέμου τοῦ πρὸς τοὺς βαρβάρους εἰσηγεῖσθαι καὶ συμβουλεύειν .
τυχὸν μὲν γὰρ ἄν τι συνεπέραναν ·
εἰ δὲ καὶ προαπεῖπον , ἀλλ οὖν τούς γε λόγους ὥσπερ χρησμοὺς εἰς τὸν ἐπιόντα χρόνον ἂν κατέλιπον 0 .
νῦν δ οἱ μὲν ἐν ταῖς μεγίσταις δόξαις ὄντες ἐπὶ μικροῖς σπουδάζουσιν , ἡμῖν δὲ τοῖς τῶν πολιτικῶν ἐξεστηκόσι περὶ τηλικούτων πραγμάτων συμβουλεύειν παραλελοίπασιν .
οὐ μὴν ἀλλ ὅσῳ μικροψυχότεροι τυγχάνουσιν ὄντες οἱ προεστῶτες ἡμῶν , τοσούτῳ τοὺς ἄλλους ἐρρωμενεστέρως δεῖ σκοπεῖν ὅπως ἀπαλλαγησόμεθα τῆς παρούσης ἔχθρας .
νῦν μὲν γὰρ μάτην ποιούμεθα τὰς περὶ τῆς εἰρήνης συνθήκας ·
οὐ γὰρ διαλυόμεθα τοὺς πολέμους ἀλλ ἀναβαλλόμεθα , καὶ περιμένομεν τοὺς καιροὺς ἐν οἷς ἀνήκεστόν τι κακὸν ἀλλήλους ἐργάσασθαι δυνησόμεθα .
δεῖ δὲ ταύτας τὰς ἐπιβουλὰς ἐκποδὼν ποιησαμένους ἐκείνοις τοῖς ἔργοις ἐπιχειρεῖν , ἐξ ὧν τάς τε πόλεις ἀσφαλέστερον οἰκήσομεν καὶ πιστότερον διακεισόμεθα πρὸς ἡμᾶς αὐτούς .
ἔστι δ ἁπλοῦς καὶ ῥᾴδιος ὁ λόγος ὁ περὶ τούτων ·
οὔ τε γὰρ εἰρήνην οἷόν τε βεβαίαν ἀγαγεῖν , ἢν μὴ κοινῇ τοῖς βαρβάροις πολεμήσωμεν , οὔ θ ὁμονοῆσαι τοὺς Ἕλληνας , πρὶν ἂν καὶ τὰς ὠφελίας ἐκ τῶν αὐτῶν καὶ τοὺς κινδύνους πρὸς τοὺς αὐτοὺς ποιησώμεθα 0 .
τούτων δὲ γενομένων , καὶ τῆς ἀπορίας τῆς περὶ τὸν βίον ἡμῶν ἀφαιρεθείσης , ἣ καὶ τὰς ἑταιρίας διαλύει καὶ τὰς συγγενείας εἰς ἔχθραν προάγει καὶ πάντας ἀνθρώπους εἰς πολέμους καὶ στάσεις καθίστησιν , οὐκ ἔστιν ὅπως οὐχ ὁμονοήσομεν καὶ τὰς εὐνοίας ἀληθινὰς πρὸς ἡμᾶς αὐτοὺς ἕξομεν .
ὧν ἕνεκα περὶ παντὸς ποιητέον ὅπως ὡς τάχιστα τὸν ἐνθένδε πόλεμον εἰς τὴν ἤπειρον διοριοῦμεν , ὡς μόνον ἂν τοῦτ ἀγαθὸν ἀπολαύσαιμεν τῶν κινδύνων τῶν πρὸς ἡμᾶς αὐτούς , εἰ ταῖς ἐμπειρίαις ταῖς ἐκ τούτων γεγενημέναις πρὸς τὸν βάρβαρον καταχρήσασθαι δόξειεν ἡμῖν .
ἀλλὰ γὰρ ἴσως διὰ τὰς συνθήκας ἄξιον ἐπισχεῖν , ἀλλ οὐκ ἐπειχθῆναι καὶ θᾶττον ποιήσασθαι τὴν στρατείαν 0 ;
δι ἃς αἱ μὲν ἠλευθερωμέναι τῶν πόλεων βασιλεῖ χάριν ἴσασιν , ὡς δι ἐκεῖνον τυχοῦσαι τῆς αὐτονομίας ταύτης , αἱ δ ἐκδεδομέναι τοῖς βαρβάροις μάλιστα μὲν Λακεδαιμονίοις ἐπικαλοῦσιν , ἔπειτα δὲ καὶ τοῖς ἄλλοις τοῖς μετασχοῦσι τῆς εἰρήνης , ὡς ὑπὸ τούτων δουλεύειν ἠναγκασμέναι 0 .
καίτοι πῶς οὐ χρὴ διαλύειν ταύτας τὰς ὁμολογίας , ἐξ ὧν τοιαύτη δόξα γέγονεν , ὡς ὁ μὲν βάρβαρος κήδεται τῆς Ἑλλάδος καὶ φύλαξ τῆς εἰρήνης ἐστίν , ἡμῶν δέ τινές εἰσιν οἱ λυμαινόμενοι καὶ κακῶς ποιοῦντες αὐτήν ;
ὃ δὲ πάντων καταγελαστότατον , ὅτι τῶν γεγραμμένων ἐν ταῖς ὁμολογίαις τὰ χείριστα τυγχάνομεν διαφυλάττοντες 0 .
ἃ μὲν γὰρ αὐτονόμους ἀφίησι τάς τε νήσους καὶ τὰς πόλεις τὰς ἐπὶ τῆς Εὐρώπης , πάλαι λέλυται καὶ μάτην ἐν ταῖς στήλαις ἐστίν ·
ἃ δ αἰσχύνην ἡμῖν φέρει καὶ πολλοὺς τῶν συμμάχων ἐκδέδωκε , ταῦτα δὲ κατὰ χώραν μένει καὶ πάντες αὐτὰ κύρια ποιοῦμεν ·
ἃ χρῆν ἀναιρεῖν καὶ μη δὲ μίαν ἐᾶν ἡμέραν , νομίζοντας προστάγματα καὶ μὴ συνθήκας εἶναι .
τίς γὰρ οὐκ οἶδεν ὅτι συνθῆκαι μέν εἰσιν , αἵ τινες ἂν ἴσως καὶ κοινῶς ἀμφοτέροις ἔχωσι , προστάγματα δὲ τὰ τοὺς ἑτέρους ἐλαττοῦντα παρὰ τὸ δίκαιον 0 ;
διὸ καὶ τῶν πρεσβευσάντων ταύτην τὴν εἰρήνην δικαίως ἂν κατηγοροῖμεν , ὅτι πεμφθέντες ὑπὸ τῶν Ἑλλήνων ὑπὲρ τῶν βαρβάρων ἐποιήσαντο τὰς συνθήκας .
ἐχρῆν γὰρ αὐτούς , εἴ τ ἐδόκει τὴν αὑτῶν ἔχειν ἑκάστους , εἴ τε καὶ τῶν δοριαλώτων ἐπάρχειν , εἴ τε τούτων κρατεῖν ὧν ὑπὸ τὴν εἰρήνην ἐτυγχάνομεν ἔχοντες , ἕν τι τούτων ὁρισαμένους καὶ κοινὸν τὸ δίκαιον ποιησαμένους , οὕτω συγγράφεσθαι περὶ αὐτῶν 0 .
νῦν δὲ τῇ μὲν ἡμετέρᾳ πόλει καὶ τῇ Λακεδαιμονίων οὐδεμίαν τιμὴν ἀπένειμαν , τὸν δὲ βάρβαρον ἁπάσης τῆς Ἀσίας δεσπότην κατέστησαν , ὥσπερ ὑπὲρ ἐκείνου πολεμησάντων , ἡμῶν , ἢ τῆς μὲν Περσῶν ἀρχῆς πάλαι καθεστηκυίας ἡμῶν δ ἄρτι τὰς πόλεις κατοικούντων , ἀλλ οὐκ ἐκείνων μὲν νεωστὶ ταύτην τὴν ἐχόντων , ἡμῶν δὲ τὸν ἅπαντα χρόνον ἐν τοῖς Ἕλλησι δυναστευόντων .
οἶμαι δ ἐκείνως εἰπὼν μᾶλλον δηλώσειν τήν τε περὶ ἡμᾶς ἀτιμίαν γεγενημένην καὶ τὴν τοῦ βασιλέως πλεονεξίαν .
τῆς γὰρ γῆς ἁπάσης τῆς ὑπὸ τῷ κόσμῳ κειμένης δίχα τετμημένης , καὶ τῆς μὲν Ἀσίας τῆς δ Εὐρώπης καλουμένης , τὴν ἡμίσειαν ἐκ τῶν συνθηκῶν εἴληφεν , ὥσπερ πρὸς τὸν Δία τὴν χώραν νεμόμενος , ἀλλ οὐ πρὸς ἀνθρώπους τὰς συνθήκας ποιούμενος 0 .
καὶ ταύτας ἡμᾶς ἠνάγκασεν ἐν στήλαις λιθίναις ἀναγράψαντας ἐν τοῖς κοινοῖς τῶν ἱερῶν καταθεῖναι , πολὺ κάλλιον τρόπαιον τῶν ἐν ταῖς μάχαις γιγνομένων ·
τὰ μὲν γὰρ ὑπὲρ μικρῶν ἔργων καὶ μιᾶς τύχης ἐστίν , αὗται δ ὑπὲρ ἅπαντος τοῦ πολέμου καὶ καθ ὅλης τῆς Ἑλλάδος ἑστήκασιν .
ὑπὲρ ὧν ἄξιον ὀργίζεσθαι , καὶ σκοπεῖν ὅπως τῶν τε γεγενημένων δίκην ληψόμεθα καὶ τὰ μέλλοντα διορθωσόμεθα 0 .
καὶ γὰρ αἰσχρὸν ἰδίᾳ μὲν τοῖς βαρβάροις οἰκέταις ἀξιοῦν χρῆσθαι , δημοσίᾳ δὲ τοσούτους τῶν συμμάχων περιορᾶν αὐτοῖς δουλεύοντας , καὶ τοὺς μὲν περὶ τὰ Τρωικὰ γενομένους μιᾶς γυναικὸς ἁρπασθείσης οὕτως ἅπαντας συνοργισθῆναι τοῖς ἀδικηθεῖσιν , ὥστε μὴ πρότερον παύσασθαι πολεμοῦντας πρὶν τὴν πόλιν ἀνάστατον ἐποίησαν τοῦ τολμήσαντος ἐξαμαρτεῖν , ἡμᾶς δ ὅλης τῆς Ἑλλάδος ὑβριζομένης μηδεμίαν ποιήσασθαι κοινὴν τιμωρίαν , ἐξὸν ἡμῖν εὐχῆς ἄξια διαπράξασθαι 0 .
μόνος γὰρ οὗτος ὁ πόλεμος εἰρήνης κρείττων ἐστί , θεωρίᾳ μὲν μᾶλλον ἢ στρατείᾳ προσεοικώς , ἀμφοτέροις δὲ συμφέρων , καὶ τοῖς ἡσυχίαν ἄγειν καὶ τοῖς πολεμεῖν ἐπιθυμοῦσιν 0 .
εἴη γὰρ ἂν τοῖς μὲν ἀδεῶς τὰ σφέτερ αὐτῶν καρποῦσθαι , τοῖς δ ἐκ τῶν ἀλλοτρίων μεγάλους πλούτους κατακτήσασθαι .
πολλαχῇ δ ἄν τις λογιζόμενος εὕροι ταύτας τὰς πράξεις μάλιστα λυσιτελούσας ἡμῖν .
φέρε γάρ , πρὸς τίνας χρὴ πολεμεῖν τοὺς μηδεμιᾶς πλεονεξίας ἐπιθυμοῦντας ἀλλ αὐτὸ τὸ δίκαιον σκοποῦντας ;
οὐ πρὸς τοὺς καὶ πρότερον κακῶς τὴν Ἑλλάδα ποιήσαντας καὶ νῦν ἐπιβουλεύοντας καὶ πάντα τὸν χρόνον οὕτω πρὸς ἡμᾶς διακειμένους 0 ;
τίσι δὲ φθονεῖν εἰκός ἐστι τοὺς μὴ παντάπασιν ἀνάνδρως διακειμένους ἀλλὰ μετρίως τούτῳ τῷ πράγματι χρωμένους ;
οὐ τοῖς μείζους μὲν τὰς δυναστείας ἢ κατ ἀνθρώπους περιβεβλημένοις , ἐλάττονος δ ἀξίοις τῶν παρ ἡμῖν δυστυχούντων 0 1 ;
ἐπὶ τίνας δὲ στρατεύειν προσήκει τοὺς ἅμα μὲν εὐσεβεῖν βουλομένους ἅμα δὲ τοῦ συμφέροντος ἐνθυμουμένους ;
οὐκ ἐπὶ τοὺς καὶ φύσει πολεμίους καὶ πατρικοὺς ἐχθρούς , καὶ πλεῖστα μὲν ἀγαθὰ κεκτημένους , ἥκιστα δ ὑπὲρ αὐτῶν ἀμύνεσθαι δυναμένους 0 ;
οὐκοῦν ἐκεῖνοι πᾶσι τούτοις ἔνοχοι τυγχάνουσιν ὄντες .
καὶ μὴν οὐ δὲ τὰς πόλεις λυπήσομεν στρατιώτας ἐξ αὐτῶν καταλέγοντες , ὃ νῦν ἐν τῷ πολέμῳ τῷ πρὸς ἀλλήλους ὀχληρότατόν ἐστιν αὐταῖς ·
πολὺ γὰρ οἶμαι σπανιωτέρους ἔσεσθαι τοὺς μένειν ἐθελήσοντας τῶν συνακολουθεῖν ἐπιθυμησόντων .
τίς γὰρ οὕτως ἢ νέος ἢ παλαιὸς ῥᾴθυμός ἐστιν , ὅστις οὐ μετασχεῖν βουλήσεται ταύτης τῆς στρατιᾶς , τῆς ὑπ Ἀθηναίων μὲν καὶ Λακεδαιμονίων στρατηγουμένης , ὑπὲρ δὲ τῆς τῶν συμμάχων ἐλευθερίας ἀθροιζομένης , ὑπὸ δὲ τῆς Ἑλλάδος ἁπάσης ἐκπεμπομένης , ἐπὶ δὲ τὴν τῶν βαρβάρων τιμωρίαν πορευομένης ;
φήμην δὲ καὶ μνήμην καὶ δόξαν πόσην τινὰ χρὴ νομίζειν ἢ ζῶντας ἕξειν ἢ τελευτήσαντας καταλείψειν τοὺς ἐν τοῖς τοιούτοις ἔργοις ἀριστεύσαντας ;
ὅπου γὰρ οἱ πρὸς Ἀλέξανδρον πολεμήσαντες καὶ μίαν πόλιν ἑλόντες τοιούτων ἐπαίνων ἠξιώθησαν , ποίων τινῶν χρὴ προσδοκᾶν ἐγκωμίων τεύξεσθαι τοὺς ὅλης τῆς Ἀσίας κρατήσαντας ;
τίς γὰρ ἢ τῶν ποιεῖν δυναμένων ἢ τῶν λέγειν ἐπισταμένων οὐ πονήσει καὶ φιλοσοφήσει βουλόμενος ἅμα τῆς θ αὑτοῦ διανοίας καὶ τῆς ἐκείνων ἀρετῆς μνημεῖον εἰς ἅπαντα τὸν χρόνον καταλιπεῖν ;
οὐ τὴν αὐτὴν δὲ τυγχάνω γνώμην ἔχων ἔν τε τῷ παρόντι καὶ περὶ τὰς ἀρχὰς τοῦ λόγου .
τότε μὲν γὰρ ᾤμην ἀξίως δυνήσεσθαι τῶν πραγμάτων εἰπεῖν ·
νῦν δ οὐκ ἐφικνοῦμαι τοῦ μεγέθους αὐτῶν , ἀλλὰ πολλά με διαπέφευγεν ὧν διενοήθην .
αὐτοὺς οὖν χρὴ συνδιορᾶν ὅσης ἂν εὐδαιμονίας τύχοιμεν , εἰ τὸν μὲν πόλεμον τὸν νῦν ὄντα περὶ ἡμᾶς πρὸς τοὺς ἠπειρώτας ποιησαίμεθα , τὴν δ εὐδαιμονίαν τὴν ἐκ τῆς Ἀσίας εἰς τὴν Εὐρώπην διακομίσαιμεν , καὶ μὴ μόνον ἀκροατὰς γενομένους ἀπελθεῖν , ἀλλὰ τοὺς μὲν πράττειν δυναμένους παρακαλοῦντας ἀλλήλους πειρᾶσθαι διαλλάττειν τήν τε πόλιν τὴν ἡμετέραν καὶ τὴν Λακεδαιμονίων , τοὺς δὲ τῶν λόγων ἀμφισβητοῦντας πρὸς μὲν τὴν παρακαταθήκην καὶ περὶ τῶν ἄλλων ὧν νῦν φλυαροῦσι παύεσθαι γράφοντας , πρὸς δὲ τοῦτον τὸν λόγον ποιεῖσθαι τὴν ἅμιλλαν , καὶ σκοπεῖν ὅπως ἄμεινον ἐμοῦ περὶ τῶν αὐτῶν πραγμάτων ἐροῦσιν , ἐνθυμουμένους ὅτι τοῖς μεγάλ ὑπισχνουμένοις οὐ πρέπει περὶ μικρὰ διατρίβειν , οὐ δὲ τοιαῦτα λέγειν ἐξ ὧν ὁ βίος μηδὲν ἐπιδώσει τῶν πεισθέντων , ἀλλ ὧν ἐπιτελεσθέντων αὐτοί τ ἀπαλλαγήσονται τῆς παρούσης ἀπορίας καὶ τοῖς ἄλλοις μεγάλων ἀγαθῶν αἴτιοι δόξουσιν εἶναι .
εἰδότες ὑμᾶς , ὦ ἄνδρες Ἀθηναῖοι , καὶ τοῖς ἀδικουμένοις προθύμως βοηθεῖν εἰθισμένους καὶ τοῖς εὐεργέταις μεγίστην χάριν ἀποδιδόντας , ἥκομεν ἱκετεύσοντες μὴ περιιδεῖν ἡμᾶς εἰρήνης οὔσης ἀναστάτους ὑπὸ Θηβαίων γεγενημένους .
πολλῶν δ ἤδη πρὸς ὑμᾶς καταφυγόντων καὶ διαπραξαμένων ἅπανθ ὅσων ἐδεήθησαν , ἡγούμεθα μάλισθ ὑμῖν προσήκειν περὶ τῆς ἡμετέρας πόλεως ποιήσασθαι πρόνοιαν ·
οὔ τε γὰρ ἂν ἀδικώτερον οὐδένας ἡμῶν εὕροιτε τηλικαύταις συμφοραῖς περιπεπτωκότας , οὔ τ ἐκ πλείονος χρόνου πρὸς τὴν ὑμετέραν πόλιν οἰκειότερον διακειμένους .
ἔτι δὲ τοιούτων δεησόμενοι πάρεσμεν ἐν οἷς κίνδυνος μὲν οὐδεὶς ἔνεστιν , ἅπαντες δ ἄνθρωποι νομιοῦσιν ὑμᾶς πειθομένους ὁσιωτάτους καὶ δικαιοτάτους εἶναι τῶν Ἑλλήνων .
εἰ μὲν οὖν μὴ Θηβαίους ἑωρῶμεν ἐκ παντὸς τρόπου παρεσκευασμένους πείθειν ὑμᾶς , ὡς οὐδὲν εἰς ἡμᾶς ἐξημαρτήκασι , διὰ βραχέων ἂν ἐποιησάμεθα τοὺς λόγους ·
ἐπειδὴ δ εἰς τοῦθ ἥκομεν ἀτυχίας ὥστε μὴ μόνον ἡμῖν εἶναι τὸν ἀγῶνα πρὸς τούτους , ἀλλὰ καὶ τῶν ῥητόρων πρὸς τοὺς δυνατωτάτους , οὓς ἀπὸ τῶν ἡμετέρων αὑτοῖς οὗτοι παρεσκευάσαντο συνηγόρους , ἀναγκαῖον διὰ μακροτέρων δηλῶσαι περὶ αὐτῶν 0 .
χαλεπὸν μὲν οὖν μηδὲν καταδεέστερον εἰπεῖν ὧν πεπόνθαμεν 0 ·
ποῖος γὰρ ἂν λόγος ἐξισωθείη ταῖς ἡμετέραις δυσπραξίαις , ἢ τίς ἂν ῥήτωρ ἱκανὸς γένοιτο κατηγορῆσαι τῶν Θηβαίοις ἡμαρτημένων ;
ὅμως δὲ πειρατέον οὕτως ὅπως ἂν δυνώμεθα φανερὰν καταστῆσαι τὴν τούτων παρανομίαν .
πολὺ δὲ μάλιστ ἀγανακτοῦμεν ὅτι τοσούτου δέομεν τῶν ἴσων ἀξιοῦσθαι τοῖς ἄλλοις Ἕλλησιν , ὥστ εἰρήνης οὔσης καὶ συνθηκῶν γεγενημένων οὐχ ὅπως τῆς κοινῆς ἐλευθερίας μετέχομεν , ἀλλ οὐ δὲ δουλείας μετρίας τυχεῖν ἠξιώθημεν .
δεόμεθ οὖν ὑμῶν , ὦ ἄνδρες Ἀθηναῖοι , μετ εὐνοίας ἀκροάσασθαι τῶν λεγομένων , ἐνθυμηθέντας ὅτι πάντων ἂν ἡμῖν ἀλογώτατον εἴη συμβεβηκός , εἰ τοῖς μὲν ἅπαντα τὸν χρόνον δυσμενῶς πρὸς τὴν πόλιν ὑμῶν διακειμένοις αἴτιοι γεγένησθε τῆς ἐλευθερίας , ἡμεῖς δὲ μη δ ἱκετεύοντες ὑμᾶς τῶν αὐτῶν τοῖς ἐχθίστοις τύχοιμεν .
περὶ μὲν οὖν τῶν γεγενημένων οὐκ οἶδ ὅ τι δεῖ μακρολογεῖν ·
τίς γὰρ οὐκ οἶδεν ὅτι καὶ τὴν χώραν ἡμῶν κατανενέμηνται καὶ τὴν πόλιν κατεσκάφασιν ;
ἃ δὲ λέγοντες ἐλπίζουσιν ἐξαπατήσειν ὑμᾶς , περὶ τούτων πειρασόμεθα διδάσκειν .
ἐνίοτε μὲν γὰρ ἐπιχειροῦσι λέγειν , ὡς διὰ τοῦτο πρὸς ἡμᾶς οὕτω προσηνέχθησαν , ὅτι συντελεῖν αὐτοῖς οὐκ ἠθέλομεν .